Gemma Sisia (jina la kuzaliwa Gemma Rice; alizaliwa 3 Novemba 1971) ni mfadhili kutoka Australia. Mwaka 2002 alianzisha Shule ya St Jude iliyopo Tanzania, shule ambayo inatoa elimu bure na ya kiwango bora kwa watoto wa Tanzania zaidi ya 1,800; kati yao zaidi ya 1,400 wanalala bwenini." Sisia amekulia huko Armidale, New South Wales|Armidale, Australia katika shamba la familia ambapo walikuwa wanajishughulisha na ufugaji wa kondoo wa sufu. Ni binti pekee katika familia yenye watoto nane. Mama yake mzazi anafahamika kwa jina la Sue na baba mzazi anafahamika kwa jina la Basil Rice. Katika utoto wake , Gemma alishindana kwenye urushaji farasi. Alihitimu elimu ya juu chuo cha St Vincent (St Vincent's College, Potts Point|St Vincent's College). Familia yake ilisisitiza sana juu ya elimu wakati akikua. Katika masomo yake ya chuo huko University of Melbourne|Melbourne University, Gemma alibobea katika masomo ya biochemistry, genetics, na elimu. Akiwa na umri wa miaka 22, alihamia Uganda kufanya kazi katika shule ya wahudumu. Ambapo miezi michache baadaye alipotembelea Tanzania, alikutanan na Richard Sisia, dereva wa safari wa kitanzania. Wawili hao baadae walioana na kufanikiwa kupata watoto wanne.